CELEX: 62020CN0378
Language: mt
Date: 2020-08-11 00:00:00
Title: Kawża C-378/20: Talba għal deċiżjoni preliminari mressqa mill-Landesverwaltungsgericht Oberösterreich (l-Awstrija) fil-11 ta’ Awwissu 2020 – Stadtapotheke E

21.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 443/3
            
         
      Talba għal deċiżjoni preliminari mressqa mill-Landesverwaltungsgericht Oberösterreich (l-Awstrija) fil-11 ta’ Awwissu 2020 – Stadtapotheke E
      (Kawża C-378/20)
      (2020/C 443/04)
      Lingwa tal-kawża: il-Ġermaniż
      
         Qorti tar-rinviju
      
      Landesverwaltungsgericht Oberösterreich
      
         Partijiet fil-kawża prinċipali
      
      
         Rikorrenti: Stadtapotheke E
      
         Konvenut: Bezirkshauptmannschaft Linz-Land
      
         Parti oħra fil-kawża: AW
      
         Domandi preliminari
      
      
                  1)
               
               
                  Regoli nazzjonali li, meta titressaq prova permezz ta’ perizja, neċessarja fil-kuntest ta’ proċedura għall-għoti ta’ awtorizzazzjoni, jorbtu lil qorti tikseb rapport peritali minn organizzazzjoni professjonali awtonoma li l-organiżmi deċiżjonali tagħha huma fil-fatt fil-parti l-kbira tagħhom iddominati minn kategorija professjonali li l-interessi tagħha għandhom tendenza jikkunfliġġu ma’ dawk tal-kategorija professjonali tal-applikanti għal awtorizzazzjoni jew – fil-każ li dawn ir-regoli jmorru kontra d-dritt tal-Unjoni – minn espert uffiċjali fis-servizz ta’ awtorità pubblika, huma kompatibbli mal-apparenza ta’ imparzjalità ta’ din il-qorti kif meħtieġ mill-Artikolu 47 tal-Karta tad-Drittijiet Fundamentali tal-Unjoni Ewropea?
               
            
                  2)
               
               
                  Leġiżlazzjoni nazzjonali li tistabbilixxi garanzija prognostika ta’ klijenti potenzjali – speċifikament 5 500 persuna – li fil-fatt ma tistax tiġi vverifikata mill-qrati hija konformi mar-rekwiżiti tal-Artikoli 15 sa 17 tal-Karta tad-Drittijiet Fundamentali sa fejn skont dawn id-dispożizzjonijiet dawn il-garanziji jistgħu jiġu ppreġudikati biss fl-osservanza tal-prinċipju ta’ proporzjonalità?